In its thirty seventh flight (PSLV-C35), ISRO's Polar Satellite Launch Vehicle successfully launched the 371 kg SCATSAT-1 Satellite along with seven co-passenger satellites today morning (September 26, 2016) from Satish Dhawan Space Centre SHAR, Sriharikota.
نئی دہلی،26؍ستمبر،اسرو (آئی ایس آر او) کے قطبی سیارچہ لانچ وہیکل (پی ایس ایل وی-سی35) نے آج صبح (26ستمبر 2016) سری ہری کوٹہ کے ستیش دھون خلائی سینٹر، ’شار‘ سے 371 کلو گرام اسکیٹ سیٹ-1 (ایس سی اے ٹی ایس اے تی-1) سیارچے کو دیگر سات دوسرے سیارچوں کے ہمراہ کامیابی کے ساتھ خلاء میں بھیجا گیا۔ پی ایس ایل وی مشن کا یہ لگاتار 36 واں کامیاب مشن رہا۔ پی ایس ایل وی –سی35 کے ذریعہ بھیجے گئے تمام آٹھوں سیارچوں کا کل وزن 675 کلو گرام ہے۔ پی ایس ایل وی-سی35 پہلا مشن تھا جس کے ذریعہ دو مختلف مدار میں سیارچے بھیجے گئے۔ پی ایس ایل سی کا یہ مشن اب تک بھیجے گئے تمام مشنوں میں سب سے طویل مشن تھا، جو خلائی اسٹیشن سے روانہ ہونے کے بعد دو گھنٹہ 15 منٹ اور 33 سیکنڈ میں مکمل ہوا۔ ہندوستان کے معیاری وقت صبح 9 بج کر 12 منٹ پر پہلے مرحلے میں لانچنگ پیڈ پر خلائی گاڑی میں ایندھن کے چلنے کے بعد پی ایس ایل وی-سی35 خلائی اسٹیشن سے روانہ ہوا۔ پرواز کے دوسرے اہم مرحلے میں بار بار آئے عوامل، جن کے نام ہیں اسٹریپ آن اگنی مشن اینڈ سپریشن، پہلے مرحلے کی علیٰحدگی، دوسرا مرحلہ ، دوسرے مرحلے کی آتش گیری اور پے لوڈ کی آسانی سے علیحدگی، تیسرا مرحلہ آتش گیری اور علیحدگی، چوتھا مرحلہ آتش گیری، یہ سب مرحلے منصوبہ بند طریقے سے انجام پائے۔ اپنی پرواز کے 16 منٹ 56 سیکنڈ کے بعد خلائی گاڑی 724 کلو میٹر کے فاصلے پر واقع سن سکرونس آربٹ (مدار) میں پہنچ کر98.1 ڈگری کے زاویے کی جانب جھکی (جوکہ مطلوبہ مدار سے بہت قریب تھا) اس کے بعد چوتھے مرحلے میں اس کے 37 سیکنڈ بعد ابتدائی سیارچہ اسکیٹ سیٹ-1 (ایس سی اے آئی ایس اے ٹی-1) پی ایس ایل وی سے علیحدہ ہوگیا۔ علیحدگی کے بعد اسکیٹ سیٹ-1 سیارچہ کے دو شمسی باز و، از خود ،پھیل گئے اور بنگلور میں واقع اسرو کی ٹیلی میٹری، ٹریننگ اور کمپانڈ نیٹ ورک (آئی ایس ٹی آر اے سی) کے ساتھ سیارچہ کا رابطہ قائم ہوگیا۔ آنے والے دنوں میں سیارچہ اپنے حتمی مدار یعنی عملی حالت میں آجائے گا جس کے ساتھ ہی اسپیکٹرو میٹر پے لوڈ کا استعمال کرکے یہ سارچہ موسم سے متعلق معلومات مہیا کرانا شروع کردے گا۔ ایس سی اے ٹی ایس اے ٹی-1) سیارچے سے بھیجے گئے اعدادوشمار کی مدد سے ہوا کے رخ کے علاوہ سمندری طوفا ن کا پتہ لگانے کی پیش گوئی میں مدد ملے گی۔ اسکیٹ سیٹ-1 کی کامیابی سے انقطع کے بعد بھی پی ایس ایل وی-سی35 کا مشن جاری رہا۔ اس پر دوسرے 7 سیارچے موجود تھے۔ چوتھے مرحلے میں پی ایس ایل وی جب جنوبی قطبی خطے میں پہنچا تو اس نے شمالی نصف کرہ ارض کی جانب اترنا شروع کردیا۔ چوتھے مرحلے میں اسکیٹ سیٹ-1 اور پی ایس ایل وی –سی35 کے درمیان محفوظ فاصلہ قائم رہا۔ سیارچے کی روانگی کے ایک گھنٹہ 22 منٹ اور 38 سیکنڈ پر جب چوتھے مرحلے میں خلائی گاڑی شمالی قطبی خطے میں پہنچی تو پی ایس ایل وی میں ایندھن کا جلنا شروع ہوا اور یہ سلسلہ 20 سیکنڈ تک چلا۔ نتیجے کے طور پر خلائی گاڑی 725 کلو میٹر کے بیضوی مدار میں داخل ہوگئی۔ اس عمل کے 50 منٹ بعد چوتھے مرحلے میں پی ایس ایل وی پھر سے جنوبی قطب کے قریب پہنچ گیا۔ یہاں اس کا ایندھن ایک بار پھر جلنے لگا اور یہ سلسلہ 20 سیکنڈ تک چلا۔ چوتھے مرحلے میں اس دوسری آتش گیری سے خلائی گاڑی 669 کلو میٹر کی بلندی پر بیضوی مدار میں داخل ہوئی اور اس کا جھکاؤ خط استواء کی جانب 98.2 ڈگری پر ہوگیا۔ بعد ازاں 37 سیکنڈ پر چوتھے مرحلے میں ڈوال لانچ اڈاپٹر کامیابی کے ساتھ پی ایس ایل وی-سی 35 سے علیحدہ ہوگیا ۔ اس عمل کے 30 سیکنڈ کے بعد الساٹ-1 پہلا معاون سیارچہ کامیابی سے علیحدہ ہوگیا۔ اس کے بعد این ایس ایل -19، پی آر اے ٹی ایچ اے ایم، پی آئی ایس اے ٹی، اے ایل ایس اے ٹی-1 بی، اے ایل ایس اے ٹی-2 بی اور پاتھ فائنڈر مقررہ ترتیب سے ایک کے بعد ایک علیحدہ ہوتے گئے اور اس طرح پی ایس ایل وی- سی 35 کا مشن کامیابی سے مکمل ہوا۔ U-4978 (Release ID :151114)